এক কিংবদন্তী মতে জ্বরাসুর শিবের ধ্যান করার সময় কপালের ঘাম থেকে জন্মগ্রহণ করেছিলেন এবং দেবতাদের জন্য হুমকি ছিলেন। একবার বিষ্ণু হয়গ্রীব অবতারে জ্বরাসুরের জ্ব‌রে পড়েন। পরে তিনি জ্বরাসুরকে হত্যা করেছিলেন। তিনি সুদর্শন চক্র ব্যবহার করে জ্বরাসুরকে তিন টুকরা করেছিলেন। পরে জ্বরাসুর ব্রহ্মার দ্বারা পুনঃজীবিত হন। ব্রহ্মা‌ তার তিনটি অংশ যোগ করেন। কিন্তু ততদিনে তিনটি অংশের প্রতিটির মাথা ও অঙ্গ গজিয়েছিল। এতে তার তিনটি মুখ, তিন পা এবং একযোগে সব দিক থেকে যাওয়ার অসাধারণ ক্ষমতা পেয়েছিল। পরবর্তীতে তিনি শীতলা স্বামী হিসাবে নির্বাচিত হন। 

শীতলা-জ্ব‌রাসুর বাঙালি সংস্কৃতিতে ব্যাপক জনপ্রিয়। উল্লেখ্য, যে বাংলার মত ওড়িয়া এবং হিন্দি ভাষায় জ্বরকে জ্বর বলা হয়। আর অসুর অর্থ দানব। জ্ব‌রাসুর নামটি এই দুটি শব্দের সমন্বয় - "জ্ব‌র" (অর্থাত জ্বর) এবং "অসুর" (অর্থাৎ দৈত্য) - জ্ব‌রাসুর। জ্ব‌রাসুর মানে জ্বরের দৈত্য। জ্ব‌রাসুর যুবকের ছদ্মবেশ ধারণ করেন। তার সঙ্গী শীতলা, ব্যাপকভাবে গ্রামের লোকজন দ্বারা ভারতের উত্তর, পূর্বে বসন্ত এবং জ্বর রোগের রক্ষাকর্তা‌ হিসাবে পুজিত হন। 

বৌদ্ধধর্মে
পূজা
মূর্তি
হিন্দু পুরাণে